Kõnealuse määrusega ei ole ette nähtud üldist mõjuhindamist, kuid selles on sätestatud põhjalik loetelu tingimustest, mida tuleb hinnata.

Menetlusega seotud huvitatud isikutel on uurimise ja dialoogi ajal olnud võimalus kaitsta oma huve ETR-kalapüügi määruses sätestatud korras.

Komisjoni 23. mai 2017. aasta rakendusotsus, millega Saint Vincent ja Grenadiinid liigitatakse ebaseadusliku, teatamata ja reguleerimata kalapüügi vastases võitluses koostööd mittetegevaks kolmandaks riigiks (ELT C XXXX, XX.XX.2017, lk ...).

Komisjoni 12. detsembri 2014. aasta otsus, millega teavitatakse kolmandat riiki, kelle puhul komisjon peab võimalikuks selle liigitamist koostööd mittetegevaks kolmandaks riigiks vastavalt nõukogu määrusele (EÜ) nr 1005/2008, millega luuakse ühenduse süsteem ebaseadusliku, teatamata ja reguleerimata kalapüügi vältimiseks, ärahoidmiseks ja lõpetamiseks (ELT C 453, 17.12.2014, lk.5).

Käesolev ettepanek on seotud ETR-kalapüügi määrusega ning selles on lähtutud uurimisest ja dialoogist, mis on toimunud kooskõlas nimetatud määruses sätestatud sisuliste ja menetlusnõuetega. Määrusega on muu hulgas ette nähtud, et kõik riigid peaksid täitma lipu-, sadama-, rannikuäärse või tururiigina neile rahvusvahelisest õigusest tulenevaid kohustusi võtta meetmeid ETR-kalapüügi vältimiseks, ärahoidmiseks ja lõpetamiseks.

Käesolev ettepanek on seotud nõukogu 29. septembri 2008. aasta määruse (EÜ) nr 1005/2008 (millega luuakse ühenduse süsteem ebaseadusliku, teatamata ja reguleerimata kalapüügi (edaspidi „ETR-kalapüük“) vältimiseks, ärahoidmiseks ja lõpetamiseks ning muudetakse määrusi (EMÜ) nr 2847/93, (EÜ) nr 1936/2001 ja (EÜ) nr 601/2004 ning tunnistatakse kehtetuks määrused (EÜ) nr 1093/94 ja (EÜ) nr 1447/1999) (edaspidi „ETR-kalapüügi määrus“) kohaldamisega.

Ei kohaldata nõuet, et liidu, liikmesriikide valitsuste, piirkondlike ja kohalike asutuste, ettevõtjate ja kodanike rahaline ja halduskoormus peab olema võimalikult väike ja proportsionaalne ettepaneku eesmärgiga.

Meetme vormi on kirjeldatud ETR-kalapüügi määruses ja see ei võimalda teha otsuseid liikmesriikide tasandil.

Ettepanek on proportsionaalsuse põhimõttega kooskõlas järgmistel põhjustel.

Seepärast tehakse ettepanek, et nõukogu võtaks vastu lisatud otsuse ettepaneku.

Lisatud nõukogu rakendusotsuse ettepanek põhineb järeldustel, mis on kinnitanud, et Saint Vincent ja Grenadiinid ei ole täitnud rahvusvahelisest õigusest tulenevaid lipu-, sadama-, turu- või rannikuäärse riigi kohustusi.

Komisjon algatas Saint Vincenti ja Grenadiinide suhtes demaršid. Need demaršid sisaldasid muu hulgas komisjoni meetmete põhjendust, riigi jaoks võimalust vastata ja süüdistused tagasi lükata ning õigust paluda ja esitada lisateavet, samuti sisaldasid demaršid tegevuskava olukorra parandamiseks, ja neis nähti ette ka piisav aeg vastamiseks ja mõistlik ajavahemik olukorra heastamiseks.

Komisjon teatas 12. detsembril 2014 komisjoni otsusega Saint Vincentile ja Grenadiinidele, et ta kaalub võimalust liigitada see riik koostööd mittetegevaks kolmandaks riigiks vastavalt ETR-kalapüügi määrusele.

(9)Komisjoni alustas 12. detsembri 2014. aasta otsuse ja kirjaga Saint Vincentiga ja Grenadiinidega dialoogi ja rõhutas, et tema arvates piisab põhimõtteliselt kuuekuusest ajavahemikust kokkuleppele jõudmiseks.

(8)Saint Vincentile ja Grenadiinidele anti võimalus vastata komisjoni 12. detsembri 2014. aasta otsusele ja komisjoni edastatud muule asjakohasele teabele ning esitada tõendid, et lükata ümber kõnealuses otsuses esitatud faktid või neid täiendada. Saint Vincentile ja Grenadiinidele tagati õigus küsida ja esitada lisateavet.

(7)Komisjon kutsus Saint Vincenti ja Grenadiine üles i) võtma kõik vajalikud meetmed komisjoni soovitatud tegevuskavas sisalduvate meetmete rakendamiseks; ii) hindama komisjoni soovitatud tegevuskavas sisalduvate meetmete rakendamist ning iii) saatma komisjonile iga kuue kuu järel üksikasjaliku aruande, milles on hinnatud kõigi meetmete rakendamist muu hulgas selle poolest, kui tõhusalt aitab igaüks eraldi ja/või aitavad kõik koos tagada kõigile nõuetele vastava kalanduskontrollisüsteemi.

(4)Kooskõlas ETR-kalapüügi määruse artikliga 32 teatas komisjon 12. detsembri 2014. aasta otsusega (edaspidi „12. detsembri 2014. aasta otsus“) Saint Vincentile ja Grenadiinidele, et ta võidakse liigitada kolmandaks riigiks, keda komisjon peab koostööd mittetegevaks kolmandaks riigiks.

(2)ETR-kalapüügi määruse VI peatükis on sätestatud koostööd mittetegevate kolmandate riikide liigitamise, selliseks riigiks liigitatud kolmandatele riikidele suunatud demaršide, selliste kolmandate riikide nimekirja koostamise ja avalikustamise, selliste kolmandate riikide nimekirjast kustutamise ning erakorraliste meetmete võtmise kord.

(1)Määrusega (EÜ) nr 1005/2008 (edaspidi „ETR-kalapüügi määrus“) on kehtestatud liidu süsteem ebaseadusliku, teatamata ja reguleerimata kalapüügi (edaspidi „ETR-kalapüük“) vältimiseks, ärahoidmiseks ja lõpetamiseks.

(10)Komisjon jätkas kogu tema arvates vajaliku teabe kogumist ja kontrollimist. 12. detsembri 2014. aasta otsuse tulemusel Saint Vincentilt ja Grenadiinidelt saadud suulisi ja kirjalikke märkusi kaaluti ja võeti arvesse. Saint Vincenti ja Grenadiinide hoiti komisjoni kaalutlustega suuliselt või kirjalikult kursis.

(11)Komisjon leidis, et Saint Vincent ja Grenadiinid ei ole 12. detsembri 2014. aasta otsuses kirjeldatud probleeme ja puudujääke piisavalt kõrvaldanud. Lisaks järeldas komisjon, et tegevuskavas esitatud meetmeid ei ole täielikult rakendatud. Selle tulemusel võttis komisjon vastu rakendusotsuse 2017/xxx/EL, milles liigitati Saint Vincent ja Grenadiinid ETR-kalapüügi vastases võitluses koostööd mittetegevaks kolmandaks riigiks.

(12)Tuginedes komisjoni tehtud uurimisele ja dialoogile, sh toimunud kirjavahetusele ja kohtumistele, samuti 12. detsembri 2014. aasta otsusele ja rakendusotsusele 2017/xxx/EL on asjakohane kanda Saint Vincent ja Grenadiinid ETR-kalapüügi vastases võitluses koostööd mittetegevate kolmandate riikide nimekirja.

(13)ETR-kalapüügi määruse artikli 34 lõike 1 kohaselt teeb nõukogu komisjoni ettepaneku põhjal kvalifitseeritud häälteenamusega otsuse kustutada kolmas riik koostööd mittetegevate kolmandate riikide nimekirjast, kui asjaomane riik tõendab, et tema nimekirja kandmise tinginud olukord on lahendatud. Nimekirjast kustutamise otsuse tegemisel võetakse arvesse ka seda, kas asjaomased kindlaks määratud kolmandad riigid on võtnud konkreetseid meetmeid, millega suudetakse saavutada olukorra püsiv paranemine.

2.SAINT VINCENTI JA GRENADIINIDEGA SEOTUD MENETLUS

(14)Komisjon teatas 12. detsembril 2014 ETR-kalapüügi määruse artikli 32 kohaselt Saint Vincentile ja Grenadiinidele, et ta peab võimalikuks Saint Vincenti ja Grenadiinide liigitamist koostööd mittetegevaks kolmandaks riigiks, ning kutsus Saint Vincenti ja Grenadiine üles rakendama tihedas koostöös komisjoni talitustega tegevuskava 12. detsembri 2014. aasta otsuses esitatud puudujääkide kõrvaldamiseks. Pärast seda otsust esitas Saint Vincent ja Grenadiinid oma seisukohad kirjalikult ja kohtus komisjoniga asjakohaste punktide arutamiseks. Komisjon esitas Saint Vincentile ja Grenadiinidele kirjalikult asjakohase teabe. Komisjon jätkas kogu tema arvates vajaliku teabe kogumist ja kontrollimist. 12. detsembri 2014. aasta otsuse tulemusel Saint Vincentilt ja Grenadiinidelt saadud suulisi ja kirjalikke märkusi kaaluti ja võeti arvesse ning Saint Vincenti ja Grenadiine hoiti komisjoni kaalutlustega suuliselt või kirjalikult kursis. Komisjon leidis, et Saint Vincent ja Grenadiinid ei ole 12. detsembri 2014. aasta otsuses kirjeldatud probleeme ja puudujääke piisavalt kõrvaldanud. Lisaks järeldas komisjon, et tegevuskavas soovitatud meetmeid ei ole täielikult rakendatud.

3.SAINT VINCENTI JA GRENADIINIDE LIIGITAMINE KOOSTÖÖD MITTETEGEVAKS KOLMANDAKS RIIGIKS

(15)Komisjon analüüsis 12. detsembri 2014. aasta otsuses Saint Vincenti ja Grenadiinide ülesandeid ja hindas, kuidas see riik täidab rahvusvahelisi lipu-, sadama-, rannikuäärse või tururiigi kohustusi. Kõnealusel läbivaatamisel võttis komisjon arvesse ETR-kalapüügi määruse artikli 31 lõigetes 4–7 loetletud kriteeriume.

(16)Komisjon hindas kohustuste täitmist Saint Vincenti ja Grenadiinide poolt, võttes arvesse 12. detsembri 2014. aasta otsuses esitatud järeldusi, Saint Vincentilt ja Grenadiinidelt saadud asjakohast teavet, soovitatud tegevuskava ning olukorra heastamiseks võetud meetmeid.

(17)Peamised puudujäägid, mille komisjon oli väljapakutud tegevuskavas kindlaks teinud, olid seotud mitme tegemata jätmisega rahvusvahelisest õigusest tulenevate kohustuste täitmisel, eelkõige suutmatusega võtta vastu piisav õigusraamistik, ning piisava ja tõhusa seiresüsteemi, vaatluskava ning heidutava karistussüsteemi puudumisega. Muud kindlakstehtud puudused on üldisemalt seotud rahvusvaheliste kohustuste, sh piirkondlike kalavarude majandamise organisatsioonide soovituste ja resolutsioonide ning rahvusvahelise õiguse kohaste laeva registreerimise tingimuste täitmisega. Samuti leiti, et ei järgita asjakohaste asutuste, nagu ÜRO ETR-kalapüügi vastase rahvusvahelise tegevuskava ning lipuriigi tulemuslikku tegevust käsitlevate suuniste soovitusi ja resolutsioone. Mittesiduvate soovituste ja resolutsioonide järgimata jätmist on siiski arvesse võetud vaid toetavate tõenditena ja see ei ole koostööd mittetegeva riigina kindlaksmääramise alus.

(18)Komisjon liigitas rakendusotsusega 2017/xxx/EL Saint Vincenti ja Grenadiinid koostööd mittetegevaks kolmandaks riigiks vastavalt ETR-kalapüügi määrusele.

(19)Saint Vincentil ja Grenadiinidel kui arenguriigis esineda võivate piirangute kohta on märgitud, et Saint Vincenti ja Grenadiinide üldine arengutase ei piira selle riigi kalanduse arengut ega üldist tulemuslikkust.

(20)12. detsembri 2014. aasta otsust ja 23. mail 2017. aasta rakendusotsust2017/xxx/EL ning Saint Vincenti ja Grenadiinide ja komisjoni dialoogi ja selle tulemusi arvesse võttes võib järeldada, et Saint Vincenti ja Grenadiinide poolt lipuriigi kohustuste täitmiseks võetud meetmed ei ole piisavad ÜRO mereõiguse konventsiooni artiklite 63, 64, 91, 94 ja 117, ÜRO 1982. aasta 10. detsembri mereõiguse konventsiooni piirialade kalavarude ja pika rändega kalavarude kaitset ja majandamist käsitlevate sätete rakenduskokkuleppe artiklite 7, 18, 19, 20 ja 23 ning ÜRO kokkuleppe, millega ergutatakse avamerekalalaevu täitma rahvusvahelisi kaitse- ja majandamiseeskirju, III artikli lõike 8 sätete täitmiseks.

(21)Seega ei ole Saint Vincent ja Grenadiinid lipuriigina täitnud rahvusvahelisest õigusest tulenevaid kohustusi võtta meetmeid ETR-kalapüügi vältimiseks, ärahoidmiseks ja lõpetamiseks.

4.KOOSTÖÖD MITTETEGEVATE KOLMANDATE RIIKIDE NIMEKIRJA KEHTESTAMINE

(22)Saint Vincenti ja Grenadiinide kohta tehtud järeldusi arvesse võttes tuleks see riik kooskõlas ETR-kalapüügi määruse artikliga 33 kanda koostööd mittetegevate kolmandate riikide nimekirja, mis kehtestati rakendusotsusega 2014/170/EL. Seepärast tuleks rakendusotsust 2014/170/EL vastavalt muuta.

(23)Saint Vincenti ja Grenadiinide kandmine ebaseadusliku, teatamata ja reguleerimata kalapüügi vastases võitluses koostööd mittetegevate kolmandate riikide nimekirja hõlmab ETR-kalapüügi määruse artiklis 38 sätestatud meetmete kohaldamist. ETR-kalapüügi määruse artikli 38 lõikega 1 on ette nähtud koostööd mittetegeva riigi lipu all sõitvate kalalaevade püütud kalandustoodete impordi keelamine. Saint Vincenti ja Grenadiinide puhul peaks kõnealune keeld hõlmama kõiki ETR-kalapüügi määruse artikli 2 lõikes 8 määratletud kalavarusid ja -liike, sest koostööd mittetegevaks kolmandaks riigiks liigitamise põhjuseks olevate ETR-kalapüügiga seotud asjakohaste meetmete puudumine ei piirdu üksnes teatava kalavaru või -liigiga.

(24)Märgitakse, et muu hulgas kahandab ETR-kalapüük kalavarusid, hävitab mereelupaiku, õõnestab mereressursside kaitset ja säästvat kasutamist, moondab konkurentsi, ohustab toiduga kindlustatust, asetab ausad kalurid ebaõiglasesse olukorda ja nõrgendab rannikuasumeid. ETR-kalapüügiga seotud probleemide ulatust arvestades peab liit vajalikuks võtta kiiresti meetmeid Saint Vincenti ja Grenadiinide kui koostööd mittetegeva kolmanda riigi suhtes. Sellest tulenevalt peaks käesolev otsus jõustuma järgmisel päeval pärast selle avaldamist Euroopa Liidu Teatajas.

(25)Kui Saint Vincent ja Grenadiinid tõendab, et tema nimekirja kandmise tinginud olukord on lahendatud, teeb nõukogu komisjoni ettepaneku põhjal kvalifitseeritud häälteenamusega otsuse kustutada Saint Vincent ja Grenadiinid koostööd mittetegevate kolmandate riikide nimekirjast kooskõlas ETR-kalapüügi määruse artikli 34 lõikega 1. Nimekirjast kustutamise otsuse tegemisel peaks võtma arvesse ka seda, kas Saint Vincent ja Grenadiinid on võtnud konkreetseid meetmeid, millega suudetakse saavutada olukorra püsiv paranemine,

ON VASTU VÕTNUD KÄESOLEVA OTSUSE: